הגדוד השישי של הפלמ"ח

מחנה ישראל. מימין: יעקב חפץ (שליש), במרכז: צביקה זמיר (מג"ד), משמאל: יצחק יעקב (קמב"ץ)]]
חטיבת הראל - הגדוד השישי: מימין לשמאל: יעקב חפץ (שליש), [[יצחק יעקב (קמב"ץ), [https://palmach.org.il/veterans/veteranpage/?itemId=73630 גיורא זיבנר (מ"פ מסייעת)], [https://palmach.org.il/veterans/veteranpage/?itemId=84569 אליעזר לוסיק הן (מ"פ א')], צבי זמיר (מג"ד)]]
שלט באתר ההנצחה לגדוד השישי מול [[שואבה]]
הגדוד השישי ("גדוד ירושלים") היה אחד מהגדודים שהוקמו על ידי הפלמ"ח עם תחילת מלחמת העצמאות. במהלך 1948 הפך לאחד מגדודי חטיבת הראל תחת פיקודו של צבי זמיר. במסגרת המערכה על ירושלים במלחמת העצמאות זירת הפעילות העיקרית של הגדוד הייתה ירושלים והדרכים אליה. במאי 1949 פורק הגדוד (עם פירוק הפלמ"ח).

== רקע ==
הפלמ"ח הוקם ב-1941 ככוח הכפוף למטה ההגנה ובפיקודו של יצחק שדה ותהליך בניית הכוח החל מייד עם קבלת ההחלטה. תחילה התארגנו והתאמנו הכוחות במסגרות מחלקתיות ופלוגתיות בהתאם לצו המטה הארצי של ההגנה מ-15 במאי 1941 שהורה על הקמת 9 פלוגות (בהמשך גדל המספר ל-12). במקביל לבניית הפלוגות החל מטה הפלמ"ח לתכנן את מבנה הארגון והוחלט על הקמת שלש חטיבות כשבכל חטיבה 2–3 גדודים. החטיבות שעל הקמתן הוחלט היו חטיבת יפתח (הצפונית), חטיבת הראל (המרכזית) וחטיבת הנגב (הדרומית). בחטיבת הראל נבנו, בתחילה, 3 גדודים (הגדוד הרביעי, הגדוד החמישי והגדוד השישי) ובהמשך נוסף הגדוד העשירי.

== ההיסטוריה של הגדוד השישי ==
הגדוד הוקם בדצמבר 1947 כשגרעין הגדוד הורכב מפלוגה ח' של הגדוד השני ומה"רזרבה" הירושלמית. כמפקד הגדוד מונה צבי זמיר וסגנו היה עמוס חורב.

יחידות הגדוד פוזרו ביישובים מסביב לירושלים:
* פלוגה בבית הערבה.
* מחלקה בכפר עציון.
* מחלקה מוגברת בקריית ענבים ובמעלה החמישה בפיקודו של סרן [https://www.izkor.gov.il/יעקב%20ישראלית/en_fbe2398b10abeba24058705064e2f609 יעקב ישראלית].
* פלוגת "פורמנים" שעסקה בליווי שיירות.

=== דצמבר 1947 ===
בתחילת מלחמת העצמאות היה היעד העיקרי של הגדוד לסייע לשיירות האספקה שעלו לירושלים. סיוע זה התבטא בצירוף לוחמים מלווים ("הפורמנים") ובכיבוש משלטים שחלשו על הדרכים לירושלים. בין השאר פעלו מחלקות הגדוד נגד בית סוריכ, דיר איוב וכפר יאלו.

=== ינואר 1948 ===
* בינואר 1948 הצטרפו כ-20 מחיילי פלוגה ח' של הגדוד (של המ"פ אליהו סלע "רעננה") לשיירת הל"ה ונהרגו בדרכם לגוש עציון.
* בשלהי אותו חודש תקפה המחלקה של קריית ענבים את הקסטל ונאלצה לסגת לאחר ש-10 מחיילה נהרגו (וביניהם המ"מ יעקב ישראלית).

=== מרץ 1948 ===
* במרץ 1948 תקפה מחלקת קריית ענבים שוב את הקסטל וגם התקפה זו נכשלה ומספר מחיילי המחלקה נהרגו (וביניהם מפקד המחלקה, סרן [https://www.izkor.gov.il/גדעון%20פלאי/en_461c4e1255f40c7555b1f328b1cae11c גדעון "ג'וני" פלאי]).
* באותו חודש הוביל מפקד הגדוד, צבי זמיר, את שיירת נבי דניאל כשחלק ממגיניה היו מחיילי הגדוד.

=== אפריל 1948 ===
* בתחילת אפריל פוצצו חיילי פלוגת "בית הערבה" גשרים בדרכים שעולות לירושלים וזאת כדי למנוע הגעת תגבורות לעיר.
* במהלך החודש ירד הגדוד להתארגנות ומנוחה במחנה 80 שבפרדס חנה.

=== מאי 1948 ===
* בסוף מאי השתתפו חלק מחיילי פלוגת ה"פורמנים" במבצע בן נון ב' במסגרתו תקפו את משטרת לטרון.
* פלוגת "בית הערבה" המשיכה לפעול בגזרת ים המלח ובין השאר תקפה בסדום, מיקשה את כביש יריחו-ירושלים ותקפה את משטרת א-צאפי
* מחלקת "גוש עציון" השתתפה בקרב האחרון על גוש עציון שלאחריו נפל הגוש והניצולים נפלו בשבי.

=== יוני 1948 ===
* הגדוד מצטרף לחטיבת הראל במהלך ההפוגה הראשונה.
* לקיחת חלק במבצע נגד האצ"ל והניסיון לפרוק נשק מאלטלנה.

=== יולי 1948 ===
* הגדוד השתתף במבצע דני במהלכו כבש את סובא ודיר עמאר וכן השתתף בהתקפה על לטרון, רכס התותחים, בית נובא ובית ת'ול.

=== אוקטובר 1948 ===
* השתתפות במבצע ההר.

=== דצמבר 1948 ===
* השתתפות במבצע חורב.

== הנצחת הגדוד ==
* אתר להנצחת הגדוד השישי הוקם ליד מושב שואבה וממזרח לאנדרטת פורצי הדרך לירושלים. באתר זה מוצג מסלול הקרבות של הגדוד וכן מתחילה בו דרך דיפנבייקר.
* אחד מגדודי חטיבת הראל (גדוד 106) שימר את השם "ירושלים" כחלק משמו.
* מורשת הגדוד משולבת באתר ההנצחה של פורצי הדרך לירושלים בחאן שער הגיא.

== לקריאה נוספת ==
* אברהם כץ, תש"ח - מכבי הצעיר - הגדוד השישי של הפלמ"ח, הוצאת בית הפלמ"ח, 2015
* מתי מגד, הגדוד הששי מספר, הוצאת "שרות התרבות של צה"ל" ו"ספריית כיס לחייל העברי", 1948, איורים: יורם קניוק

== קישורים חיצוניים ==

* [https://www.palmach.org.il/history/database/?itemId=6199 הגדוד השישי], באתר הפלמ"ח
* [https://web.archive.org/web/20210624205946/https://petah-tikva.gal-ed.co.il/Web/He/Moreshet/HeapItemPage/Default.aspx?id=709&type=info הגדוד השישי], באתר העיר פתח תקווה (אורכב)
* [https://galed.hod-hasharon.muni.il/607/ הגדוד השישי - גדוד "ירושלים" (חטיבת הראל)], באתר הנצחה של עיריית הוד השרון.

== הערות שוליים ==

קטגוריה:גדודי הפלמ"ח
קטגוריה:חטיבת הראל
הגדוד השישי